Share this:
দক্ষিণ শালমাৰা : অসমৰ পশ্চিম প্ৰান্তৰ অসম-বাংলাদেশ সীমান্তৱৰ্তী মানকাচৰত প্ৰতিষ্ঠাপিত জগত গুৰু শ্ৰীমন্ত শংকৰদেৱৰ নামঘৰ আৰু শঙ্কৰী কলা-সংস্কৃতি বিকাশ কেন্দ্ৰৰ ২৫ বছৰ পূৰ্ণ হোৱা উপলক্ষে কাইলৈৰ পৰা ২৯ মে'লৈ তিনিদিনীয়া বিস্তৃত বৰ্ণাঢ্য কাৰ্যসূচীৰে ৰূপালী জয়ন্তী উদযাপন কৰা হ'ব। কাইলৈৰ পৰা মানকাচৰ নামঘৰত ৰূপালী জয়ন্তী উদযাপনৰ বাবে উদযাপক সমিতিয়ে সকলো প্ৰকাৰৰ প্ৰস্তুতি সম্পন্ন কৰি তুলিছে।
প্ৰথম আৰু দ্বিতীয় দিনাৰ কাৰ্যসূচীৰ অন্তত তৃতীয় দিনা নামঘৰ ৰূপালী জয়ন্তী অনুষ্ঠানত মুখ্যমন্ত্ৰী হিমন্ত বিশ্ব শৰ্মা মুখ্য অতিথি হিচাপে উপস্থিত থাকিব। আনহাতে জিলাখনৰ অভিভাৱক মন্ত্ৰী অজন্তা নেওগ, মন্ত্ৰী ৰঞ্জিত দাস আৰু মন্ত্ৰী অতুল বৰা বিশিষ্ট অতিথি হিচাপে উপস্থিত থাকিব বুলি আয়োজক সকলে জানিবলৈ দিছে। উল্লেখ্য যে মানকাচৰ নামঘৰত অনুষ্ঠিত হ'বলগীয়া ৰূপালী জয়ন্তী কাৰ্যসূচী মতে কাইলৈ পুৱা ৫ বজাত উষা কীৰ্তন, পুৱা ৭ বজাত ধৰ্ম ধ্বজা উত্তোলন, পুৱা ৮ বজাত নাম প্ৰসংগ আৰু কীৰ্ত্তন, পুৱা ১১ বজাত ভাগৱত পাঠ কাৰ্যসূচী অনুষ্ঠিত হ'ব।
Search for:
